it da nb da it da da en da fr en da da da da en da en da da da da da da da da da da da da fi de da es en da da da de fr nb da sv da nb da sv da da sv da it en de da de da en da fr pl hu de en da da da de de fr en da da fr it fr de da da da da da ar da
8. maj 2009 hovedret krydderurterløgmozzarellatomater
Jeg er tosset med mad, simpelthen rendyrket foodie! Jeg kan relatere langt de fleste samtaleemner til mad - og er altid god for en opskrift på stort set hvad som helst. Jeg kan lide at lave det meste fra bunden; jeg elsker at bage, og køber aldrig hverken brød eller kager. Jeg bryder mig generelt ikke om halv- eller helfabrikata, og det økologiske fylder også meget i mit hjem.
Egentlig har jeg en aftale med mig selv om at jeg ikke blogger den samme opskrift to gange, men til trods for at vi nærmest får pizza en gang om ugen, har jeg kun blogget opskriften én gang – og det er MEGET længe siden – og opskriften er da også blevet udviklet lidt løbende, så here goes…
Jeg har altid poser med tomatsauce liggende i fryseren; til vores families pizzabehov passer det med ca. 1 dl sauce per omgang.
Tomatsauce (til ca. 8 pizzaer)
1 håndfuld friske krydderurter
1 stort fed hvidløg
salt, peber og lidt sukker
Kom alle ingredienser i en blender og kør til en jævn sauce – frys ned i portionsposer!
100 g durummel (gerne groft)
300-400 g ubleget hvedemel
lidt olie til at vende dejen i.
Opløs gæren i vandet, tilsæt salt og mel, og ælt til en fast dej. Vend dejen i lidt olie, dæk den til og lad hæve til dobbelt størrelse (ca. 1½ time).
Den olierede overflade gør dejen nemmere at rulle ud.
Kom dejen ud på et melstrøet bord – del i 2-3 kugler, og rul ud til pizza. Kom dejen på bagepapir, og kom dit yndlingsfyld på.
Jeg kommer altid tomatsauce og frisk mozzarella, og dernæst nogle få gode ting, fx chilichorizo, bagt peberfrugt og oliven (en klassiker her i huset), god skinke og ristede champignon osv. osv – mulighederne er endeløse!
Når ovnen er vildt varm (i min ovns tilfælde er det ca. 250 grader – når jeg åbner ovnen og røgalarmen går i gang, ved jeg den er varm nok – meget irriterende målestok!), kommes et par plader derind – evt. en bagesten og de varmes fuldstændig op. Lirk pizzaerne over på de varme plader og bag i knap 10 minutter.
Jeg kan få ca. 3 pizzaer ud af denne dej; 2 små til pigerne og 1 til os andre. I dag var det dog kun pigerne og jeg der skulle have pizza, så deres blev ren grisefest – pølser og bacon, mens min blev “forurenet”(min mand hader begge slags grøntsager) med marinerede auberginer og squash, samt lidt bacon, nam-nam.
Jeg havde lavet min alleryndlingssalat til – den simpleste tomatsalat, som bare kræver tomater, der smager af noget for at blive vellykket. Husk at lade salaten trække ½ times tid inden den spises, så bliver den lækrest – og den skal IKKE være kold.
Portionen passer til 1 tomatsalatsglad (er det mon et ord??) person
½ spsk god balsamico
1 spsk hakket oregano eller basilikum
Hak løget fint. Skær tomaterne i tynde skiver. Læg tomater og løg skiftevis i et lille fad, drys med salt og peber og hakkede krydderurter – dryp olie og balsamico på, og lad den trække mens du laver pizza…
Grissini | Signes Mad siger:
15. september 2012 kl. 20:39
[…] 10 år”-fejringsuge!), og hun havde ønsket lufttørret skinke, ost og grissinier til forret, pizza til hovedret og chokolademousse til dessert. Efter at have gået forgæves i 2 supermarkeder, kom […]
Hverdagsdunser med pastinak | Signes Mad siger:
19. november 2012 kl. 16:59
[…] noget særligt, og andre gange er det varianter af allerede bloggede opskrifter, såsom burgere, pizza, millionbøf og boller i karry.  Jeg har før blogget om frikadeller, men disse var lidt mere […]
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Pandekagekage jkeg lrg lwg wlgwrge owgnl wlgwrge owgnl wlgwrge
"Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv."
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.